**กิจกรรมเตรียมความพร้อมก่อนการขอรับรองสมรรถนะด้านการจัดการเรียนการสอน**

**ตามมาตรฐาน Thailand PSF** (Teaching Professional Standards Framework-TPSF)

**1. หลักการและเหตุผล**

ตามที่มหาวิทยาลัยทักษิณได้กำหนดปรัชญาการศึกษา “มหาวิทยาลัยทักษิณ มุ่งเน้นผลลัพธ์   
การเรียนรู้ของผู้เรียน สู่สมรรถนะนวัตกรรมสังคมและการเป็นผู้ประกอบการที่มีปัญญา จริยธรรม   
นำการพัฒนา โดยจัดการเรียนรู้เชิงลึก” ผ่านการพัฒนาสมรรถนะอาจารย์ในด้านการจัดการเรียนการสอนและการจัดการเรียนรู้ ด้วยแนวคิดและแพลตฟอร์มการเรียนรู้ที่สอดคล้องกับผู้เรียน ตามสภาพความเป็นจริง  
ที่พัฒนาผู้เรียนควบคู่ไปกับการปฏิบัติ เช่น Active Learning, Problem-Based, Research-Based,   
Project-Based, Area-Based, Inter-professional Education, Work-Based Education,Work Integrated Education การพัฒนารูปแบบการสอนออนไลน์ที่ตอบโจทย์การเรียนรู้ และสร้างบรรยากาศ  
การเรียนรู้แบบมีส่วนร่วมผลิตบัณฑิตที่มีทักษะด้านนวัตกรรมสังคมและการเป็นผู้ประกอบการ คณาจารย์  
ในมหาวิทยาลัยจำเป็นต้องปรับตัวให้พร้อมและพัฒนาตนเองให้ทันต่อการเปลี่ยนแปลงของโลกในปัจจุบัน  
ที่เปลี่ยนแปลงอย่างรวดเร็ว ต้องมีสมรรถนะด้านความเป็นอาจารย์ ตามกรอบมาตรฐานวิชาชีพอาจารย์ (Teaching Professional Standards Framework-TPSF) ซึ่งต้องมีวิชาชีพในศาสตร์ของตน และวิชาชีพ  
ด้านความเป็นอาจารย์ในระดับอุดมศึกษา

ในการนี้ฝ่ายวิชาการ มหาวิทยาลัยทักษิณ ได้เล็งเห็นถึงความสำคัญของการพัฒนาอาจารย์  
ให้มีมาตรฐานวิชาชีพอาจารย์ (Teaching Professional Standards Framework-TPSF) ให้สามารถ  
จัดการเรียนการสอนได้อย่างมีประสิทธิภาพ ตอบสนองการเรียนรู้ของผู้เรียนในยุคศตวรรษที่ 21 ให้มากยิ่งขึ้น   
ซึ่งสอดคล้องกับแนวทางการส่งเสริมคุณภาพการจัดการเรียนการสอนของบุคลากรในสถาบันอุดมศึกษา  
ของ สป.อว. ประกอบด้วย 3 องค์ประกอบ คือ มีองค์ความรู้ มีสมรรถนะ และมีค่านิยม ฝ่ายวิชาการจึงได้  
จัดหลักสูตรการพัฒนาอาจารย์ให้มีสมรรถนะด้านการจัดการเรียนการสอน ตามแนวทางการส่งเสริมคุณภาพการจัดการเรียนการสอนของบุคลากรในสถาบันอุดมศึกษาของ สป.อว. ขึ้น เพื่อให้คณาจารย์ได้พัฒนาทักษะ  
ในการจัดการเรียนการสอนให้แก่นิสิตต่อไป

**2. วัตถุประสงค์ : เพื่อให้ผู้สอน**

เตรียมความพร้อมในการรับการประเมินสมรรถนะตามมาตรฐานวิชาชีพอาจารย์ (Teaching Professional Standards Framework-TPSF)

**3. หน่วยงานที่รับผิดชอบ**

ฝ่ายวิชาการ

**4. ผู้เข้าร่วมโครงการ**

ประธานผู้รับผิดชอบหลักสูตร จำนวน 94 คน

อาจารย์ผู้สอนรายวิชาศึกษาทั่วไป จำนวน 50 คน

อาจารย์ผู้ได้รับรางวัลดีเด่นด้านการเรียนการสอน ปีการศึกษา 2562-2564 จำนวน 40 คน

รวม 184 คน

**5. หัวข้อและกิจกรรมการอบรม**

การเตรียมความพร้อมในการรับการประเมินสมรรถนะวิชาชีพอาจารย์ (Teaching Professional Standards Framework-TPSF)

**6. วิทยากร**

รองศาสตราจารย์ น.พ. อานุภาพ เลขะกุล คณะกรรมการของ Thailand PSF

**7. วัน เวลา และสถานที่**

17 มีนาคม 2566 ณ ห้องประชุมแสงสุริยา อาคารศูนย์ปฏิบัติการวิชาชีพครู คณะศึกษาศาสตร์มหาวิทยาลัยทักษิณ วิทยาเขตสงขลา และห้องประชุมสภามหาวิทยาลัย ชั้น 2 อาคารบริหารและสำนักงานกลาง มหาวิทยาลัยวิทยาลัยทักษิณ วิทยาเขตพัทลุง

**8. ผลที่คาดว่าจะได้รับ**

อาจารย์ได้ผ่านการรับรองสมรรถนะ ตามกรอบมาตรฐานวิชาชีพอาจารย์ตามแนวทางการส่งเสริมคุณภาพการจัดการเรียนการสอนของอาจารย์ ในสถาบันอุดมศึกษา (Teaching Professional Standards Framework-TPSF)

**กิจกรรมเตรียมความพร้อมก่อนการขอรับรองสมรรถนะด้านการจัดการเรียนการสอน**

**ตามมาตรฐาน Thailand PSF (Teaching Professional Standards Framework-TPSF)**

**วันศุกร์ที่ 17 มีนาคม 2566**

|  |  |
| --- | --- |
| **เวลา** | **กิจกรรม** |
| 08.30 – 9.00 น. | ลงทะเบียน |
| 09.00 – 09.15 น. | กล่าวเปิดโครงการ  โดย รองศาสตราจารย์ ดร.สุทธิพร บุญมาก  รองอธิการบดีฝ่ายวิชาการและการเรียนรู้ |
| 09.15 – 11.30 น. | การเตรียมความพร้อมในการรับการประเมินสมรรถนะวิชาชีพอาจารย์ (Teaching Professional Standards Framework-TPSF)  โดย รองศาสตราจารย์ นพ.อานุภาพ เลขะกุล  คณะกรรมการของ Thailand PSF |
| 11.30 – 12.00 น. | ถาม – ตอบ |
| 12.00 – 12.15 น. | พิธีปิดโครงการ |